**Telerau ac Amodau Aelodaeth**



**1. Diffiniadau**

• **Aelod**: Defnyddiwr sy’n talu ffi sy’n rhoi hawl iddo/iddi fwynhau manteision y cytundeb hwn, yn enwedig y defnydd o rai neu’r cyfan o’r cyfleusterau. Y categorïau aelodaeth yw: Uwch neu Aur (gellir eu huwchraddio).

• Mae Canolfan Chwaraeon Trefforest PDC yn gweithredu o brif gampws y Brifysgol yn Nhrefforest, Pontypridd.

**2. Aelodau**

• Mae’n bosibl y gofynnir i aelodau brofi pwy ydynt / darparu prawf o statws a champws.

• Rhaid i aelodau gydymffurfio â Thelerau ac Amodau Cyffredinol y Ganolfan. Gellir dod o hyd i’r rhain ar wefan y

Ganolfan: sport.southwales.ac.uk/treforest/

• **Myfyrwyr** - Os bydd aelod yn peidio â bod yn fyfyriwr yn y Brifysgol yn ystod y cytundeb hwn, rhaid rhoi gwybod ar unwaith i’r Ganolfan.

• Dim ond myfyrwyr Prifysgol De Cymru a all fod yn aelodau. Ystyrir myfyrwyr nad ydynt yn fyfyrwyr yn PDC ar sail

unigol.

• **Staff** - os bydd aelod yn peidio â bod yn aelod o staff y Brifysgol yn ystod y cytundeb hwn, rhaid rhoi gwybod ar

unwaith i’r Ganolfan.

• Gall staff sy’n aelodau hawlio hanner awr o ‘amser hyblyg’ yr wythnos pan fyddant yn defnyddio’r Ganolfan

Chwaraeon.

• Nid yw staff a gyflogir gan y Brifysgol yn gymwys ar gyfer Aelodaeth Myfyriwr.

**3. Talu**

• **Myfyrwyr** - Telir ffioedd aelodaeth am gyfnod cyfan eich aelodaeth a rhaid eu talu’n llawn adeg ei phrynu.

• **Staff** - Telir ffioedd aelodaeth am 12 mis o leiaf.

• Os byddwch yn talu bob mis yn uniongyrchol drwy eich cyflog yna rhaid gwneud 12 taliad o leiaf. Bydd taliadau’n

parhau ar ôl y cyfnod hwn oni roddwch un mis o rybudd eich bod chi’n diddymu’r cytundeb.

• Adolygir prisiau bob blwyddyn ym mis Medi. Rhoddir gwybod i chi am unrhyw gynnydd.

• **Y Cyhoedd** - Telir ffioedd aelodaeth am gyfnod o 12 mis neu 6 mis a rhaid eu talu’n llawn adeg prynu’r aelodaeth.

**4. Terfynu cynnar/Ad-dalu**

• Gall aelodau ddiddymu’r cytundeb hwn o fewn 14 diwrnod heb roi rheswm.

• Bydd y cyfnod diddymu yn dod i ben 14 diwrnod o’r diwrnod y derbyniwch delerau’r cytundeb hwn.

• Gall ffioedd aelodaeth gael eu had-dalu am resymau meddygol (bydd angen tystysgrif meddyg).

• Gellir eu had-dalu os bydd myfyriwr yn gorffen neu’n tynnu’n ôl yn barhaol o’i raglen astudio.

• Gellir eu had-dalu os bydd cyflogaeth aelod staff yn dod i ben.

• Dylid gwneud cais am ad-daliad mewn ysgrifen i’r Cyfarwyddwr Chwaraeon. Mae’n bosibl y codir ffi weinyddol.

• Gall y Brifysgol derfynu aelodaeth os bydd aelod yn torri telerau’r cytundeb hwn.

• Ni all yr aelod rewi aelodaeth na’i gohirio dros dro.

**5. Dim Trosglwyddo Aelodaeth**

• Mae aelodaeth yn bersonol i’r aelod. Ni chaniateir i aelodau adael i unrhyw berson arall ddefnyddio eu haelodaeth.

Yn arbennig, ni chaiff pobl eraill ddefnyddio cardiau aelodau i logi cyfleusterau neu i gael mynediad i’r Ganolfan.

• Mae cyfrifon aelodaeth yn bersonol i’r aelod. Ni ellir trosglwyddo’r aelodaeth i berson arall.

**5. Cardiau Aelodaeth**

• Caiff cardiau aelodaeth eu casglu o dderbynfa Canolfan Chwaraeon Trefforest PDC.

• Bydd cardiau aelodaeth aelodau yn cael eu cofnodi yn erbyn eu cyfrif.

• Gellir cael cerdyn aelodaeth newydd gan y Ganolfan; codir tâl o £2.

• Bydd angen i aelodau ddangos eu cerdyn bob tro y defnyddiant y cyfleusterau; os na wnânt hynny bydd gofyn iddynt dalu’r ffi a godir ar y rheiny nad ydynt yn aelodau.

**6. Bwciadau**

• Gall yr holl gyfleusterau a gweithgareddau yn y Ganolfan gael eu bwcio gan aelodau hyd at 7 diwrnod ymlaen llaw.

• Byddwch cystal â gwneud pob ymdrech i roi gwybod i staff y dderbynfa os na allwch fynychu sesiwn rydych wedi’i

bwcio.

• Gellir ail-osod bwciadau sydd heb gael eu cymryd bum munud ar ôl yr amser yr oeddynt i fod i ddechrau.

• AELODAU UWCH – os na allwch fynychu bwciad, mae angen rhoi rhybudd o 24 awr o leiaf. Os methir â gwneud hyn ar fwy nag un achlysur bydd breintiau bwcio ymlaen llaw yn cael eu colli am fis.

• Caniateir gwneud bwciadau cefngefn hyd at uchafswm o 2 sesiwn, ond ni chaniateir bwcio 2 gwrt yr un pryd.

• AELODAU AUR – os na allwch fynychu bwciad, mae angen rhoi rhybudd o 24 awr o leiaf. Os methir â gwneud hyn bydd y tâl yn aros ar eich cyfrif a rhaid i chi ei dalu’r tro nesaf y dewch i’r Ganolfan Chwaraeon.

• Rhaid talu adeg gwneud y bwciad